ซุปเปอร์มาริโอบราเธอร์ส 3 - วิกิพีเดีย

# ซุปเปอร์มาริโอบราเธอร์ส 3

### จากวิกิพีเดีย สารานุกรมเสรี

ซุปเปอร์มาริโอบราเธอร์ส 3

ซุปเปอร์มาริโอบราเธอร์ส 3 (スーパーマリオブラザーズ3 ; Super Mario Bros. 3) เป็นเกมแนวแอคชั่นสำหรับเครื่องแฟมิคอม ออกวางตลาดครั้งแรกในประเทศญี่ปุ่นเมื่อวันที่ 23 ตุลาคม พ.ศ. 2531 (ค.ศ. 1988) โดยนินเทนโด ภายหลังได้ถูกรีเมค ลงเครื่อง ซุปเปอร์แฟมิคอม ในชุดของ ซุปเปอร์มาริโอคอลเลคชั่น และเครื่อง เกมบอยแอดวานซ์ ในชื่อว่า ซุปเปอร์มาริโอแอดวานซ์ 4

## [แก้] เนื้อหา

เนื้อหาและระบบของเกมในภาคนี้ ยังคงคล้ายคลึงกับ ซุปเปอร์มาริโอบราเธอร์ส ภาคก่อนหน้า แต่ส่วนที่แตกต่างออกไปคือ ในภาคนี้ คุปปะ ไม่ได้เข้ารุกราน นครเห็ด แต่กลับเป็นนครอื่นๆ จำนวน 7 แห่ง ซึ่งแต่ละแห่งนับเป็น 1 สเตจ โดย 2 พี่น้อง มาริโอและลุยจิ จะต้องตะลุยผ่านสเตจทั้ง 7 แห่งไปให้ถึง นครแห่งความมืด สเตจสุดท้าย ซึ่งเป็นที่มั่นของคุปปะ และช่วย เจ้าหญิงพีช ที่ถูกคุปปะลักพาตัวไประหว่างทางกลับมาให้ได้

## [แก้] ความแตกต่างกับภาคก่อนหน้า

หากเทียบกับ ซุปเปอร์มาริโอบราเธอร์ส 2 ซึ่งเป็นภาคก่อนหน้า ถือว่าลดระดับความยากลงมาพอสมควร แต่ก็ไม่ใช่ว่าจะสามารถเคลียร์เกมได้อย่างง่ายๆ เพราะไอเท็มต่างๆ และตัวละครศัตรู ถูกเพิ่มเติมเข้ามาหลากหลายชนิด สเตจที่จำเป็นต้องตะลุยให้ผ่านก็มีจำนวนมากขึ้น กับดักต่างๆ ก็มีหลากหลายรูปแบบ ส่วนกราฟิกก็พัฒนาให้มีความสวยงามและน่ารักขึ้นมาก

นอกจากนี้ ตัวมาริโอ ยังเพิ่มความสามารถในด้านอื่นๆ ให้มากขึ้นได้ด้วยไอเท็มต่างๆ

- มาริโอมีหาง （「しっぽマリオ」, Shippo Mario, しっぽマリオ?）

  มาริโอจะแปลงร่างเป็นมาริโอมีหางได้ด้วยซุปเปอร์ใบไม้ โดยจะมีหูงอกออกมาจากหมวก และมีหางแร็คคูนงอกออกมาจากก้น ซึ่งหางนี้สามารถใช้ตวัดทำลายศัตรูและก้อนอิฐ ยิ่งไปกว่านั้นเมื่อวิ่งเร็วๆจนเกจพลังเต็ม และกดปุ่ม A ย้ำๆ ก็จะใช้หางบินขึ้นไปบนอากาศได้

- ทานุกิมาริโอ （「タヌキマリオ」, Tanuki Mario, タヌキマリオ?）

  เมื่อสวมชุดทานุกิ มาริโอก็จะกลายเป็นทานุกิมาริโอ ความสามารถหลักๆ จะเหมือนกับมาริโอมีหาง แต่จะพิเศษกว่าตรงที่เมื่อกดปุ่ม ↓ พร้อมปุ่ม B ค้างไว้ จะสามารถแปลงกายเป็นพระพุทธรูปได้ โดยในขณะที่เป็นพระพุทธรูป ศัตรูจะทำอะไรมาริโอไม่ได้ และถ้ากระโดดเหยียบศัตรูในสภาพของพระพุทธรูป ก็จะสามารถทำลายศัตรูที่มาริโอในร่างปกติทำลายไม่ได้ด้วย

- กบมาริโอ （「カエルマリオ」, Kaeru Mario, カエルマリオ?）

  เมื่อสวมชุดกบ มาริโอก็จะกลายเป็นกบมาริโอ ซึ่งจะเคลื่อนไหวในน้ำได้อย่างอิสระ ไม่ต้องกดปุ่ม A ย้ำๆ เพื่อให้มาริโอตีขาว่ายน้ำเหมือนในร่างปกติ แต่ถ้าหากสวมชุดกบขณะอยู่บนพื้นดิน มาริโอจะเคลื่อนที่ได้ด้วยการกระโดดอย่างเดียว ไม่สามารถวิ่งได้ (จะวิ่งได้ก็ต่อเมื่อถือกระดองเต่าเอาไว้)

- แฮมเมอร์มาริโอ （「ハンマーマリオ」, Hammā Mario, ハンマーマリオ?）

  เมื่อสวมชุดแฮมเมอร์ (ชุดค้อน) มาริโอก็จะจะกลายเป็นแฮมเมอร์มาริโอ หรือ มาริโอขว้างค้อน โดยจะขว้างค้อนทำลายศัตรูได้ และเวลานั่งยองๆ หมวกที่สวมหัวและกระดองที่หลังก็จะกลายเป็นเกราะที่สามารถป้องกันลูกไฟจากดอกไม้พ่นไฟได้ แต่เวลาวิ่งลงเนินจะไม่ค่อยสะดวกนัก

## [แก้] สเตจ

สเตจในเกมซุปเปอร์มาริโอบราเธอร์ส 3 จะมีทั้งหมด 9 สเตจ หรือ 9 เวิลด์ด้วยกัน

- เวิลด์ 1 : นครทุ่งหญ้า （「ワールド1：草原の国」, Wārudo 1 : Sōgen no Kuni, ワールド1：草原の国?）

  เป็นเวิลด์ที่เต็มไปด้วยทุ่งหญ้าและต้นไม้ ไม่มีอะไรเป็นพิเศษ แต่จะมี ขลุ่ย ซ่อนอยู่ในฉากที่ 3

- เวิลด์ 2 : นครทะเลทราย （「ワールド2：砂漠の国」, Wārudo 2 : Sabaku no Kuni, ワールド2：砂漠の国?）

  เป็นเวิลด์ที่มีแต่ทะเลทราย นอกจากนี้ยังมีพายุหมุน ทรายดูด และพีระมิดด้วย เป็นอีกเวิล์หนึ่งที่มี ขลุ่ย ซ่อนอยู่

- เวิลด์ 3 : นครทะเล （「ワールド3：海の国」, Wārudo 3 : Umi no Kuni, ワールド3：海の国?）

  ฉากในเวิลด์นี้จะเป็นฉากในทะเลเสียส่วนใหญ่ แต่บางฉากก็มีพื้นดินลอยอยู่เหนือทะเลเช่นกัน

- เวิลด์ 4 : นครยักษ์ （「ワールド4：巨大の国」, Wārudo 4 : Kyodai no Kuni, ワールド4：巨大の国?）

  เป็นเวิลด์ที่ศัตรูและอิฐบล็อกต่างๆ จะมีขนาดใหญ่ยักษ์เกินธรรมดา

- เวิลด์ 5 : นครฟ้า （「ワールド5：空の国」, Wārudo 5 : Sora no Kuni, ワールド5：空の国?）

  เป็นเวิลด์ที่มีฉากส่วนหนึ่งอยู่บนพื้นดิน และอีกส่วนหนึ่งอยู่บนเมฆ

- เวิลด์ 6 : นครน้ำแข็ง （「ワールド6：氷の国」, Wārudo 6 : Kōri no kuni, ワールド6：氷の国?）

  เป็นเวิลด์ที่มีพื้นผิวส่วนใหญ่เป็นน้ำแข็ง ทำให้เวลาเดินหรือวิ่ง จะลื่นได้ง่าย

- เวิลด์ 7 : นครท่อ （「ワールド7：土管の国」, Wārudo 7 : Dokan no Kuni, ワールド7：土管の国?）

  เป็นเวิลด์ที่เต็มไปด้วยท่อ ทั้งในฉากแผนที่และฉากตะลุย ศัตรูที่อยู่ในท่ออย่างดอกไม้พ่นไฟและดอกไม้กินคน จึงมีมากไปด้วย

- เวิลด์ 8 : นครแห่งความมืด （「ワールド8：暗黒の国」, Wārudo 8 : Ankoku no Kuni, ワールド8：暗黒の国?）

  ที่มั่นของคุปปะ แต่ละฉากมีทั้งรถถังและเรือรบ มีความยากมากกว่าเวิลด์อื่นๆ

- เวิลด์ 9 : วาร์ปโซน （「ワールド9：ワープゾーン」, Wārudo 9 : Wāpu zōn ทับศัพท์จาก Warp Zone, ワールド9：ワープゾーン?）

  เป็นที่สำหรับใช้วาร์ปไปเวิลด์อื่นด้วย ขลุ่ย ในเวิลด์นี้จะไม่มีศัตรูปรากฏ

## [แก้] ศัตรู

### [แก้] ศัตรูทั่วไป

- คุริโบ
- คุริโบบิน
- มาเมะคุริโบ
- คุริโบขว้างอิฐ
- คุริโบใส่บูธ
- โนโกะโนโกะ (เต่า)
- ปาตะปาตะ (เต่าบิน)
- เก็สโซ (ปลาหมึก)
- เม็ต
- เม็ตกลับหัว
- ลิฟต์เม็ต
- เม็ตบิน
- จูเกม
- ไบโบ
- โทเงะโซ (เม่น)
- โทเงะโซกลับหัว
- ปุคุปุคุ (ปักเป้า)
- ปุคุปุคุยักษ์
- ปุคุหนาม
- คารอน (เต่ากระดูก)
- แฮมเมอร์บรอส (เต่าขว้างค้อน)
- บูมเมอร์แรงบรอส (เต่าขว้างบูมเมอแรง)
- ไฟเออร์บรอส (เต่าพ่นไฟ)
- ฮิมังบรอส (เต่ายักษ์ขว้างค้อน)
- งูไฟ
- ด๊อสเซิน
- เทเรซ่า
- วันวัน
- บับเบิ้ล
- คุกกี้
- เน็ตจี้
- วอล์ค
- ดอกไม้กินคน
- ดอกไม้พ่นไฟ
- ดอกไม้เป่าลูกเหล็ก
- ดอกไม้จิ๋ว
- ดอกไม้ดำ
- กองทหารบอมบ์
- กาบอง
- คิลเลอร์
- ยูเทิร์นคิลเลอร์
- แมงกะพรุนเหน็บชา
- พระอาทิตย์
- บู
- กระสุนปืนใหญ่
- เบิร์นเนอร์ (ปืนไฟ)

### [แก้] หัวหน้า

- บุนบุน
- ลูกๆทั้ง 7 ของคุปปะ
- คุปปะ

## [แก้] ไอเท็ม

- ซุปเปอร์เห็ด
- ดอกไม้ไฟ
- ซุปเปอร์ใบไม้
- ซุปเปอร์ดาว
- ชุดทานุกิ
- ชุดกบ
- ชุดค้อน
- เห็ดอัพ
- ปีก P
- ค้อน
- เมฆจูเกม
- กล่องเพลง
- ขลุ่ย

| ซุปเปอร์มาริโอบราเธอร์ส 3 เป็นบทความเกี่ยวกับ วิดีโอเกม หรือ เกมคอมพิวเตอร์ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ ซุปเปอร์มาริโอบราเธอร์ส 3 ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%8B/%E0%B8%B8/%E0%B8%9B/%E0%B8%8B%E0%B8%B8%E0%B8%9B%E0%B9%80%E0%B8%9B%E0%B8%AD%E0%B8%A3%E0%B9%8C%E0%B8%A1%E0%B8%B2%E0%B8%A3%E0%B8%B4%E0%B9%82%E0%B8%AD%E0%B8%9A%E0%B8%A3%E0%B8%B2%E0%B9%80%E0%B8%98%E0%B8%AD%E0%B8%A3%E0%B9%8C%E0%B8%AA_3.html".

หมวดหมู่: บทความเกี่ยวกับ เกมคอมพิวเตอร์และวิดีโอเกม ที่ยังไม่สมบูรณ์ | มาริโอ | เกมคอมพิวเตอร์และวิดีโอเกม

##### Views

- บทความ
- อภิปราย
- รุ่นปัจจุบัน

##### ค้นหา

##### ภาษาอื่น

- Deutsch
- English
- Español
- Suomi
- Français
- Italiano
- 日本語
- Nederlands
- Português
- Svenska